เรื่องร้องเรียน: มีแม่ค้าแผงลอยและในตลาดชอบแอบเอาขยะมาตั้งตรงหน้าถนน ในที่ๆ ไม่ใช่จุดที่ทิ้งขยะค่ะ ทำให้ทางเดินสาธารณะสกปรก มีน้ำขยะไหลออกมา ช่วยดูให้หน่อยนะคะ
การดำเนินการของเจ้าหน้าที่: ต้องขอบคุณผู้ร้องเป็นอย่างมากที่ช่วยแจ้งปัญหาดังกล่าวมา เพราะคนที่สร้างปัญหาดังกล่าวข้างต้นตามที่ผู้ร้องแจ้งคือแม่พ่อค้าที่ทำการค้าขายอยู่บริเวณดังกล่าวและในซอยสีลม 20 ตลาดประชุม ฝ่ายรักษาความสะอาดและสวนสาธารณะได้มีการประชาสัมพันธ์อยู่เป็นระยะ แต่ก็ไม่ได้รับความร่วมมือ มีการลักลอบนำมาทิ้งอยู่เป็นประจำ ในส่วนของฝ่ายรักษาความสะอาดและสวนสาธารณะได้มีการจัดเจ้าหน้าที่ดำเนินการจัดเก็บขยะมูลฝอยและกวาดล้างทำความสะอาดอยู่เป็นประจำ ส่วนในเรื่องมีการลักลอบนำขยะมูลฝอยมาทิ้งไว้ไม่เป็นที่ จะได้ให้เจ้าหน้าที่ที่เกี่ยวข้องกับผู้ที่ค้าขายในซอยดังกล่าวดำเนินการต่อไป
ความเห็นของผู้แจ้ง: ขอบคุณค่า
พื้นที่: แขวงสุริยวงศ์ เขตบางรัก กรุงเทพมหานคร